recursal/SuperWikiNEXT-32B huggingface dataset:
Η **Σλαβομακεδονική νοηματική γλώσσα** (σλαβομακεδονικά: македонски знаковен јазик‎‎, μεταγρ. makedonski znakoven jazik ή македонски гестовен јазик, *makedonski gestoven jazik*) είναι η νοηματική γλώσσα της κοινότητας κωφών στη Βόρεια Μακεδονία. Όπως όλες οι νοηματικές γλώσσες, η σλαβομακεδονική νοηματική γλώσσα είναι επίσης βασισμένη σε χειρονομίες και κινήσεις του σώματος, ιδιαίτερα σε κινήσεις με τα χέρια. Ο ακριβής αριθμός χρηστών της νοηματικής γλώσσας στη Βόρεια Μακεδονία δεν είναι γνωστός, αλλά 6.000 άτομα είχαν ζητήσει ειδήσεις στη νοηματική γλώσσα στη τοπική τηλεόραση. Η εκμάθηση, χρήση της γλώσσας καθώς και τα δικαιώματα της κοινότητας των κωφών στη Βόρεια Μακεδονία ρυθμίζονται από το εθνικό δίκαιο.

Αλφάβητο
--------

Το αλφάβητο αποτελείται από 31 νοήματα, τα οποία ισοδυναμούν στους 31 ήχους της σλαβομακεδονικής. Κάθε γράμμα έχει το δικό του νόημα. Υπάρχουν δύο τύποι του αλφαβήτου, αυτό που εκφράζεται με ένα χέρι και το αλφάβητο που εκφράζεται με δύο χέρια.

Νομοθεσία
---------

Η σλαβομακεδονική νοηματική γλώσσα ρυθμίζεται από τον εθνικό νόμο της 21ης Αυγούστου 2009. Ο βορειομακεδονικός νόμος το ορίζει ως εξής:

> *Η Νοηματική γλώσσα, σύμφωνα με τον νόμο αυτό, αναγνωρίζεται ως ένας φυσικός τρόπος επικοινωνίας, ισότιμη με την προφορική επικοινωνία. Η Νοηματική γλώσσα είναι γλώσσα που χρησιμοποιείται για την αμοιβαία κατανόηση μεταξύ των ανθρώπων με προβλήματα ακοής, δηλαδή είναι φυσικό μέσο επικοινωνίας μεταξύ αυτών και άλλα φυσικά και νομικά πρόσωπα. Η γλώσσα είναι ένα οπτικό σύστημα νοημάτων, που κατανοεί τις ειδικές θέσεις, τις κατευθύνσεις και τις κινήσεις των χεριών και των δακτύλων και το μιμητισμό στο πρόσωπο.*
> 
> 

Ωστόσο, ο νόμος περιλαμβάνει πολλά πράγματα, όπως: ορισμός της γλώσσας, δικαιώματα των κωφών της Βόρειας Μακεδονίας, μελέτη της γλώσσας και την προετοιμασία κατάλληλων διερμηνέων, ορισμός των καθηκόντων της Εθνικής Ένωσης Κωφών της Βόρειας Μακεδονίας. Επίσης ορίζει την χρηματοδότησή της και εξασφαλίζει την ορθή εφαρμογή του δικαιώματος των κωφών. Βασικά, κάθε άτομο έχει το δικαίωμα να ζητήσει διερμηνέα της νοηματικής γλώσσας και ο φορέας όπου υποβλήθηκε το αίτημα ή το ίδιο το άτομο είναι υποχρεωμένο να βρει ένα.

Παραπομπές
----------

1. 1 2 3  *Закон за употреба на знаковниот јазик, Службен весник на Република Македонија, број 105, 21 август 2009, Скопје*
2. ↑  Το σλαβομακεδονικό νοηματικό αλφάβητο
3. ↑  *Член 2, Закон за употреба на гестовниот јазик.*

Εξωτερικοί σύνδεσμοι
--------------------

* Σλαβομακεδονικό νοηματικό αλφάβητο στην ιστοσελίδα της NADPM.
* Εθνική ένωση κωφών της Βόρειας Μακεδονίας
* Το MTV εγκαινιάζει νέα για τους κωφούς

|  |  |
| --- | --- |
| εικονίδιο Βόρεια Μακεδονία | Πύλη Βόρεια Μακεδονία |
Συντεταγμένες: 38°56′40.56″N 141°2′44.52″E﻿ / ﻿38.9446000°N 141.0457000°E﻿ / 38.9446000; 141.0457000


  

Το **φαράγγι Γκένμπικεϊ** (厳美渓) βρίσκεται στον ποταμό Ιβάι στην πόλη Ιτσινοσέκι, στο νομό Ιβάτε της Ιαπωνίας. Έχει μήκος δύο χιλιόμετρα και είναι διάσημο για το μαγευτικό βραχώδες τοπίο. Έχει ανακηρυχθεί από την Ιαπωνική κυβέρνηση ως εθνικό μνημείο φυσικής ομορφιάς.

Περισσότερες πληροφορίες
------------------------

Το φαράγγι Γκένμπικεϊ, που ξεκινάει από το ηφαιστειογενές βουνό Κουρικόμα, είναι ιδανικό για πεζοπορία. Υπάρχει οριοθετημένο μονοπάτι και στις δύο πλευρές του φαραγγιού. Οι επισκέπτες μπορούν να διανύσουν την απόσταση των δύο χιλιομέτρων σε 30 λεπτά περίπου. Το τοπίο είναι μαγευτικό ιδιαίτερα το φθινόπωρο με τα πολύχρωμα φύλλα των δέντρων και την άνοιξη. Η περίοδος, που ανθίζουν οι κερασιές στην περιοχή, είναι στα τέλη Απριλίου έως τις αρχές Μαΐου. Πολλά δέντρα της περιοχής πιστεύεται ότι φυτεύτηκαν από τον σαμουράι Ντάτε Μασαμούνε, που διοικούσε την περιοχή στα τέλη του 16ου και αρχές 17ου αιώνα. Στην πορεία του φαραγγιού σχηματίζονται αρκετοί μικροί καταρράχτες. Το φαράγγι άρχισε να σχηματίζεται σταδιακά πριν από 9 εκατομμύρια χρόνια λόγω της ηφαιστειακής δραστηριότητας του βουνού Κουρικόμα (栗駒山) και της μετέπειτα διάβρωσης του εδάφους από τον ποταμό Ιβάι. Στο φαράγγι Γκένμπικεϊ υπάρχει η μοναδική κρεμαστή γέφυρα, που ονομάζεται Γκοράνμπα (御覧場橋) και όπου η θέα είναι μαγευτική. Στην περιοχή υπάρχουν επίσης η γέφυρα Τένγκου και η γέφυρα Τσοτζατάκι (長者滝橋). Η γέφυρα Τσοτζατάκι είχε κατασκευαστεί με χρήση μπαμπού λόγω έλλειψης σιδήρου κατά τη διάρκεια της κατασκευής της. Ο αυτοκράτορας Μέιτζι επισκέφτηκε την περιοχή το 1877.

Μπορεί κάποιος να φτάσει στο φαράγγι με λεωφορείο από τον σταθμό Ιτσινοσέκι. Η διαδρομή διαρκεί 20 λεπτά με το λεωφορείο.

Εικόνες
-------

* 
* 
* 
* 
* αεροφωτογραφία του φαραγγιού Γκένμπικεϊ (1976)αεροφωτογραφία του φαραγγιού Γκένμπικεϊ (1976)

Παραπομπές
----------

1. 1 2  «国指定文化財等データベース» (Ιαπωνικά)
2. 1 2  «Genbikei Gorge». *GaijinPot Travel* (στα Αγγλικά). 31 Μαΐου 2018. Ανακτήθηκε στις 28 Οκτωβρίου 2021.
3. ↑  «Genbikei Gorge | VISIT IWATE - The Official Travel Guide of Iwate - visitiwate.com». *visitiwate.com* (στα Αγγλικά). Ανακτήθηκε στις 28 Οκτωβρίου 2021.
4. ↑  «Genbikei Gorge». *Visit Miyagi*. Ανακτήθηκε στις 28 Οκτωβρίου 2021.
5. 1 2  «Genbikei gorge (Iwate Prefecture) - Let's travel around Japan!». *Let's travel around Japan* (στα Αγγλικά). Ανακτήθηκε στις 28 Οκτωβρίου 2021.
6. 1 2  KC (29 Απριλίου 2021). «Genbikei Gorge – A Place to Feel the Greatness of Nature» (στα Αγγλικά). Ανακτήθηκε στις 28 Οκτωβρίου 2021.
7. ↑  «Ichitabi | Ichinoseki Tourism Association official site【Ichinoseki Tourism Navi】». *www.ichitabi.jp* (στα Ιαπωνικά). Ανακτήθηκε στις 28 Οκτωβρίου 2021.

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ασία
* Πύλη:Ιαπωνία
 |

 |
Ο **Τόμας Κλάουζεν** (16 Ιανουαρίου 1801, σημερινή Δανία - 23 Μαΐου 1885, Ντόρπατ, Αυτοκρατορική Ρωσία (σημερινή Εσθονία)) ήταν Δανός μαθηματικός και αστρονόμος.

Ο Κλάουζεν έμαθε μαθηματικά στο σπίτι. Το 1820, έγινε εκπαιδευόμενος στο Οπτικό Ινστιτούτο του Μονάχου και το 1824, στο Αστεροσκοπείο Altona, αφού έδειξε στον Χάινριχ Κρίστιαν Σουμάχερ την εργασία του για τον υπολογισμό του γεωγραφικού μήκους με την απόκρυψη των άστρων από τη σελήνη. Τελικά επέστρεψε στο Μόναχο, όπου συνέλαβε και δημοσίευσε τα πιο γνωστά έργα του στα μαθηματικά. Το 1842, ο Clausen προσλήφθηκε από το προσωπικό του αστεροσκοπείου Τάρτου, και έγινε διευθυντής του το 1866-1872.

Τα έργα του Κλάουζεν περιλαμβάνουν μελέτες για τη σταθερότητα του ηλιακού συστήματος, την κίνηση των κομητών, τον τηλεγραφικό κώδικα ABC και τον υπολογισμό 250 δεκαδικών του π (αργότερα, μόνο τα 248 επιβεβαιώθηκαν ότι ήταν σωστά). Το 1840, ανακάλυψε το θεώρημα Von Staudt–Κλάουζεν σχετικά με το δεκαδικό μέρος των αριθμών Μπερνούλι. Επίσης, το 1840, βρήκε επίσης δύο κατασκευές με κανόνα και διαβήτη μηνίσκων με εμβαδόν ίσο με αυτό ενός τετραγώνου τετράγωνο, προσθέτοντας στους τρεις που ήταν γνωστοί στον αρχαίο Έλληνα μαθηματικό Ιπποκράτη της Χίου. Αργότερα αποδείχθηκε ότι αυτοί οι πέντε μηνίσκοι είναι οι μόνες πιθανές λύσεις σε αυτό το πρόβλημα. Το 1854, παραγοντοποίησε τον έκτο αριθμό Φερμά ως 2 64 +1 = 67280421310721 × 274177.

Δείτε επίσης
------------

* Τύπος του Κλάουζεν
* Συνάρτηση του Κλάουζεν

Σημειώσεις
----------

1. ↑  Hockey, Thomas (2009). *The Biographical Encyclopedia of Astronomers*. Springer Publishing. ISBN 978-0-387-31022-0. Ανακτήθηκε στις 22 Αυγούστου 2012.
2. ↑  Postnikov, M. M. (2000), «The problem of squarable lunes», *American Mathematical Monthly* **107** (7): 645–651, doi:10.2307/2589121 . Translated from Postnikov's 1963 Russian book on Galois theory.

βιβλιογραφικές αναφορές
-----------------------

* Biermann, Kurt-R. (1964), «Thomas Clausen: Mathematiker und Astronom», *Journal für die reine und angewandte Mathematik* **216**: 159–197, ISSN 0075-4102,
* Lathrop, Carolyn; Stemkoski, Lee (2007), «Parallels in the work of Leonhard Euler and Thomas Clausen», στο: Bradley, Robert E.; D'Antonio, Lawrence A.; Sandifer, C. Edward, επιμ. *Euler at 300*, MAA Spectrum, Washington, DC: Math. Assoc. America, σελ. 217–225, ISBN 978-0-88385-565-2,
* O'Connor, John J.; Robertson, Edmund F. «Thomas Clausen», *MacTutor History of Mathematics archive*, University of St Andrews,  .

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 17976636
* LCCN: no98086289
* ISNI: 0000 0000 4023 9973
* GND: 116540087
* SUDOC: 181374129

 |

 |
Ο Επίσκοπος Άργους **Άγιος Πέτρος** είναι πολιούχος της πόλης του Άργους και η μνήμη του τιμάται στις 3 Μαΐου. Την μέρα αυτή εορτάζουν: Πέτρος - Πετρούλα.

Γεννήθηκε στην Κωνσταντινούπολη από εύπορη οικογένεια, η οποία διακρινόταν για την ευσέβεια και φιλανθρωπία της. Στην οικογένεια ήταν πέντε αδέρφια, τα οποία είχαν ασπαστεί τον χριστιανισμό και μαζί με τους γονείς βοηθούσαν τους απόρους. Από αυτούς, ο Πέτρος επέλεξε να ακολουθήσει το μοναχικό σχήμα.

Ο τότε Πατριάρχης Νικόλαος Α΄ ο Μυστικός εκτιμώντας τα προσόντα και την αρετή του μοναχού Πέτρου, θέλησε να τον χειροτονήσει επίσκοπο Κορίνθου. Ο Πέτρος όμως αρνήθηκε με αποτέλεσμα να χειροτονηθεί μητροπολίτης ο αδερφός του ο Παύλος. Κατα τη διάρκεια της θητείας του μόνασε σε μοναστήρι της επικράτειας του αδερφού του. Μετά τον θάνατο του τελευταίου τον διαδέχθηκε στον επισκοπικό θρόνο. Από τη θέση αυτή έκανε μεγάλες αγαθοεργίες καθώς και πολλά θαύματα.

Το 920 μ.χ. μετέβη στην Κωνσταντινούπολη, για να λάβει μέρος σε σύνοδο που είχε συγκαλέσει ο Πατριάρχης Νικόλαος επί αυτοκράτορος Κωνσταντίνου Πορφυρογεννήτου.

Πέθανε στο Άργος σε ηλικία 70 ετών και τάφηκε στον Ιερό Ναό της Κοιμήσεως της Θεοτόκου. Το λείψανό του όμως κλάπηκε από τον Λατίνο επίσκοπο Σιγούντο Νάνι το 1421 και μεταφέρθηκε αρχικά στο Ναύπλιο και στη συνέχεια στο εξωτερικό. Επι αρχιερατείας του Μητροπολίτου Ιακώβου Β΄ επεστράφησαν τα λείψανα του Αγίου Πέτρο στο Άργος. Στην μνήμη του Αγίου Πέτρου κατασκευάστηκε καθεδρικός ναός στην πόλη του Άργους που θεμελιώθηκε το 1859 επι Επισκόπου Γεράσιμου Παγώνη και εγκαινιάστηκε στις 18 Απριλίου 1865.

Η Ορθόδοξη Εκκλησία τον θεωρεί άγιο και εορτάζει την μνήμη του 3 Μαΐου εκάστου έτους.

Εξωτερικοί σύνδεσμοι
--------------------

* Απολυτίκιο Αγίου Πέτρου Αρχιεπισκόπου Άργους

Παραπομπές
----------

1. ↑  «Άγιος Πέτρος Επίσκοπος Άργους – Σημειοφόρος και Θαυματουργός (852 – 922)». *ΚΑΘΕΔΡΙΚΟΣ ΙΕΡΟΣ ΝΑΟΣ ΑΓΙΟΥ ΠΕΤΡΟΥ ΑΡΓΟΥΣ*. 21 Αυγούστου 2009. Ανακτήθηκε στις 30 Ιανουαρίου 2023.
2. ↑  Νικόδημος Αγιορείτης, *Συναξαριστής των δώδεκα μηνών του ενιαυτού*, τόμ. Β', Αθήνησι 1868, σελ. 127Β.
3. 1 2  «Ορθόδοξος Συναξαριστής :: Άγιος Πέτρος ο Θαυματουργός Αρχιεπίσκοπος Άργους και Ναυπλίου». *www.saint.gr*. Ανακτήθηκε στις 22 Ιανουαρίου 2020.
4. ↑  "Πέτρος Επίσκοπος Άργους", εγκυκλοπαίδεια *Δομή Gold*
5. ↑  Πατήρ Γεώργιος Σελλής, «*Άγιος Πέτρος Επίσκοπος Άργους Σημειοφόρος και Θαυματουργός*», Έκδοσις Καθεδρικού Ιερού Ναού Αγίου Πέτρου, Άργος 2008
6. ↑  «Αγιος Πέτρος αρχιεπ. Αργους και Ναυλπίου, ο θαυματουργός Ηχ. Συν». *Κοινωνία Ορθοδοξίας*. Αρχειοθετήθηκε από το πρωτότυπο στις 26 Σεπτεμβρίου 2020. Ανακτήθηκε στις 22 Ιανουαρίου 2020.

Βιβλιογραφία
------------

* P. Enrico Rickenbach, *Storia e scritti di S. Pietro d΄ Argo*, Roma, Tipografia del cav. V. Salviucci (1899)
* Αρχιεπίσκοπος Αργολίδος Δανιήλ, Πετρούλιας (1870)
* Χρήστος Παπαοικονόμος, *Ο πολιούχος του Άργους, Άγιος Πέτρος επίσκοπος Άργους ο Θαυματουργός*, Αθήνα 1908, τυπογραφείο Βλαστού
* Κωνσταντίνος Κυριακόπουλος, *Αγίου Πέτρου επισκόπου Άργους, Βίος και Λόγοι*, Εκδόσεις Ιεράς Μητροπόλεως Αργολίδος (1976)
Η **Επαρχία της Πιάνα ντέλι Αλμπανέζι** (ιταλικά: *Eparchia di Piana degli Albanesi*‎‎) είναι μια επαρχία (επισκοπή) της Ιταλοβυζαντινής Εκκλησίας, η οποία ανήκει στην Ανατολική Καθολική Εκκλησία βυζαντινού τυπικού. Η δικαιοδοσία της καλύπτει το νησί της Σικελίας στην Ιταλία.

Ιστορία
-------

Στις 6 Φεβρουαρίου 1784, ιδρύθηκε το Ορντιναριάτο της Σικελίας, η πρώτη νομική μορφή για αυτή τη συγκεκριμένη εκκλησία, και ορίστηκε ως πρώτος επικεφαλής επίσκοπος βυζαντινού τυπικού για τους Αλβανούς της Σικελίας ο Giorgio Stassi με τον τίτλο Επίσκοπος Λαμψάκου. Προηγουμένως, οι Αλβανοί πιστοί και οι Ορθόδοξοι ιερείς τους δεν είχαν διακριτά δικαιώματα και κινδύνευαν να αφομοιωθούν στο λατινικό τυπικό.

Στις 26 Οκτωβρίου 1937 δημιουργήθηκε η Επαρχία της Πιάνα ντέλι Γκρέτσι (Πεδιάδος των Ελλήνων) με προαγωγή του Ορντιναριάτου και με μεταφορά σε αυτήν περιοχών της Αρχιεπισκοπής του Παλέρμο και της Αρχιεπισκοπής του Monreale (και οι δύο στη Σικελία).

Στις 25 Οκτωβρίου 1941, η Επισκοπή μετονομάστηκε σε Επαρχία της Πιάνα ντέλι Αλμπανέζι / Eparkia ή Eparhia e Horës së Arbëreshëvet (Πεδιάδος των Αλβανών).

Επικράτεια
----------

Η Επαρχία της Πιάνα ντέλι Αλμπανέζι περιλαμβάνει τις κοινότητες της επαρχίας του Παλέρμο: Contessa Entellina, Mezzojuso, Palazzo Adriano, Piana degli Albanesi και Σάντα Κριστίνα Τζέλα.

Έδρα της είναι η πόλη Piana degli Albanesi, όπου βρίσκεται και ο καθεδρικός ναός του Αγίου Μεγαλομάρτυρος Δημητρίου.

Στο Παλέρμο υπάρχει ο συν-καθεδρικός ναός του Αγίου Νικολάου «των Ελλήνων» στο Μαρτοράνα.

Στην επισκοπή ανήκουν 15 ενορίες. Σημερινός επίσκοπος είναι ο Τζόρτζο Ντεμέτριο Γκαλλάρο.

Παραπομπές
----------

1. ↑  Chronology of Catholic Dioceses: The Italo-Albanian Catholic Church
2. 1 2  «Diocese of Piana degli Abanesi». *GCatholic.org*. Ανακτήθηκε στις 27 Δεκεμβρίου 2011.
3. ↑  Roberson, Ronald G. «The Eastern Catholic Churches 2010» (PDF). *Eastern Catholic Churches Statistics*. Catholic Near East Welfare Association. Αρχειοθετήθηκε από το πρωτότυπο (PDF) στις 2 Μαρτίου 2012. Ανακτήθηκε στις 28 Δεκεμβρίου 2011.

Εξωτερικοί σύνδεσμοι
--------------------

* Πολυμέσα σχετικά με το θέμα  Eparchy of Piana degli Albanesi στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 43146332813218731282
* LCCN: n2016020318

 |

 |
Με τον όρο **Ορφικά** ονομάζουμε το σύνολο της ιερής γραμματείας του Ορφισμού, μιας Μυστικιστικής θρησκευτικής τάσης, που κάνει την εμφάνισή της ως οργανωμένο κίνημα τον 6ο αι. π.Χ. και διαδόθηκε σε όλο τον ελληνικό κόσμο, καλλιεργήθηκε όμως κατ' εξοχήν στην Αττική, στην Κάτω Ιταλία και τη Σικελία. Θεμελιωτής των βασικών δογμάτων της θρησκευτικής αυτής τάσης θεωρείτο ο Ορφέας ένα πρόσωπο αμφισβητούμενης ιστορικότητας.

Τα Ορφικά κυκλοφορούσαν από τον 6ο π.Χ. αιώνα ενώ από τον 5ο π.Χ. αιώνα υπάρχουν μαρτυρίες ότι τα ποιήματα αυτά είχαν συνδεθεί με τη μυστηριακή λατρεία του *ορφισμού* και περιείχαν δογματικά διατυπωμένες διδασκαλίες, ύμνους σε θεούς και σε προσωποποιημένες δυνάμεις της φύσης, όπως και έννοιες ηθικής τάξης, θεογονίας και κοσμογονίας.

Παρόλο που η σύνθεση των έργων αυτών προέρχεται από συγγραφείς διαφόρων χρόνων, συνήθως μύστες και ιερείς, τα κείμενα αποδόθηκαν στον ιδρυτή του *Ορφισμού*, ίσως επειδή όλα τα πρόσωπα αυτά, λαμβάνοντας την ονομασία τους από τον αρχηγέτη τους, ονομάζονταν *Ορφείς*, με αποτέλεσμα η παράδοση να συνδέει είτε σκόπιμα είτε από λάθος τα κείμενα τους με τον αρχικό, μυθικό Ορφέα.

Μέχρι τους ελληνιστικούς χρόνους η ορφική λογοτεχνία αυξανόταν διαρκώς σε όγκο, με προσθήκη νέων ποιημάτων, άγνωστων δημιουργών και χρόνου συγγραφής. Από τη γραμματεία των Ορφικών σώζονται 87 εξάμετρα ποιήματα 1.200 στίχων, ένα έπος σε εξάμετρο 1376 στίχων με τον τίτλο *Αργοναυτικά*, και ένα ποίημα σε εξάμετρο 774 στίχων με τον τίτλο *Λιθικά* με περιεχόμενο την επενέργεια των λίθων. Χάθηκε, αντίθετα, κατά το μεγαλύτερο μέρος η ορφική θεογονία όπως και η κοσμογονία, που αποτελούσε παραλλαγή της ησιόδειας, διατυπωμένη όμως με ένα πιο βαθυστόχαστο χρώμα.

Δείτε επίσης
------------

* Ορφισμός

* Ορφικοί ύμνοι

Βιβλιογραφία
------------

* Ορφικοί ύμνοι –μετάφραση, πρόλογος και σχόλια, Ελένη Λαδιά Δημήτρης Παπαδίτσας – Imago (1983), Εκδόσεις Καρδαμίτσα (1984), Βιβλιοπωλείον της Εστίας (1997-2002-2003-2005-2006)
* Ορφικά, 4 τόμοι, αρχαίο κείμενο και απόδοση στην Νεοελληνική, Εκδόσεις ΚΑΚΤΟΣ 978-960-382-494-7
Ο **Κομήτης Κόμας Σολά** (*32P/Comas Solà*) είναι περιοδικός κομήτης με σημερινή περίοδο περιφοράς γύρω από τον Ήλιο 8,8 (γήινα) έτη. Ο πυρήνας του εκτιμάται ότι έχει διαστάσεις περί τα 8,4 χιλιόμετρα.

Ιστορικό
--------

Ο κομήτης ανακαλύφθηκε το 1926 από τον Ισπανό-Καταλανό αστρονόμο Χοσέπ Κόμας Σολά, όταν, ως μέρος της έρευνάς του επί των αστεροειδών στο Αστεροσκοπείο Φάμπρα της Βαρκελώνης (του οποίου υπήρξε ο πρώτος διευθυντής), φωτογράφιζε τα ουράνια με ένα τηλεσκόπιο 15 εκατοστών. Η τροχιακή εξέλιξη του κομήτη κατά το παρελθόν κατέστη ενδιαφέρον θέμα, καθώς αρκετοί αστρονόμοι υπεστήριξαν αρχικώς ότι το «νέο» ουράνιο σώμα μπορεί να αποτελούσε την επιστροφή του τότε χαμένου περιοδικού κομήτη 113P/Σπιτάλερ (*Spitaler*). Το 1935 πρόσθετες θέσεις του κομήτη είχαν παρατηρηθεί και ο Π. Ραμένσκι μελέτησε την τροχιά του προς τα πίσω στον χρόνο, μέχρι το 1911. Βρήκε ότι ο κομήτης πέρασε πολύ κοντά από τον Δία τον Μάιο του 1912 και ότι πριν από την προσέγγιση αυτή η τροχιά του ήταν αρκετά διαφορετική, με απόσταση περιηλίου 2,15 AU και περίοδο περιφοράς 9,43 έτη. Αυτό απέδειξε ότι δεν επρόκειτο για τον Κομήτη Σπιτάλερ.

Το 1933 η Δανή αστρονόμος Γιούλιε Βίντερ Χάνσεν πραγματοποίησε σημαντική νέα έρευνα, υπολογίζοντας την τροχιά του κομήτη μέχρι το 1980 και προβλέποντας πότε θα περνούσε κοντά από τη Γη στο μέλλον.

* Ο τίτλος του πρώιμου μουσικού κομματιού του συγκροτήματος ηλεκτρονικής μουσικής Tangerine Dream «Fly and Collision of Coma[s] Sola», που υπάρχει στον δίσκο τους *Alpha Centauri* (1971), αναφέρεται σε αυτόν τον κομήτη, ο οποίος κατά την εποχή εκείνη περνούσε και πάλι κάπως κοντά (0,73 AU) από τον Δία.

Παραπομπές
----------

1. 1 2 3  «JPL Small-Body Database Browser: 32P/Comas Sola» (last observation:2014-01-25). Jet Propulsion Laboratory. Ανακτήθηκε στις 26 Φεβρουαρίου 2010.
2. ↑  «1933PCopO..85....1H Page 1». *adsabs.harvard.edu*. Ανακτήθηκε στις 8 Οκτωβρίου 2018.

Εξωτερικοί σύνδεσμοι
--------------------

* Προσομοίωση τροχιάς από το JPL / Horizons Εφημερίδα
* Ο 32P/Comas Solà στην «Κομητογραφία» του Gary Kronk

  


|  |  |
| --- | --- |
| 

|  |
| --- |
| * Πύλη:Αστρονομία
* Πύλη:Ηλιακό Σύστημα
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85028788

 |

 |
Ο **Πρώτος** ήταν εκκλησιαστικό και πολιτικό-διοικητικό αξίωμα που αφορούσε αποκλειστικά το Άγιο Όρος κατά την Βυζαντινή και την Οθωμανική Αυτοκρατορία. Το αξίωμα αναφέρεται από τον 9ο έως τον 17ο αιώνα και στην ουσία ο Πρώτος ήταν ο διοικητής και εκπρόσωπος του αυτοκράτορα στο όρος. Ανώτατος άρχοντας του όρους ήταν ο Βυζαντινός αυτοκράτορας και μετά την Οθωμανική κατάληψη ο Σουλτάνος.

Ο Πρώτος εκλεγόταν από την Μεγάλη Μέση η οποία αποτελούνταν από τους ηγουμένους των μονών και ήταν η παλιότερη και πρώτη που δημιουργήθηκε διοικητική αρχή. Υποψήφιος ήταν οποιοσδήποτε μοναχός το επιθυμούσε. Μετά την εκλογή πήγαινε στην Κωνσταντινούπολη όπου παρουσιαζόταν στον αυτοκράτορα, αυτός επικύρωνε την εκλογή του και του έδινε τη ποιμαντική ράβδο. Η διαδικασία αυτή γινόταν μέχρι τον 14ο αιώνα, τότε ο αυτοκράτορας μετά από αίτημα τους επέλεξε τον Πρώτο λόγω αδυναμίας τον μοναχών να το κάνουν, ο Πρώτος αυτός, Αθανάσιος, έλαβε την ευλογία του πατριάρχη και έκτοτε αυτός επικύρωνε την εκλογή ενώ ο αυτοκράτορας έδινε μόνο τη ποιμαντική ράβδο.

Η θητεία του αρχικά ήταν ισόβια, μπορούσε να παραιτηθεί εάν το ήθελε , έπειτα από τα τέλη του 14ου αιώνα αναφέρεται ετήσια θητεία. 

Αρμοδιότητες του πρώτου ήταν η εκπροσώπηση των μοναχών σε όλες τις υπηρεσίες του κράτους, πολιτικές και εκκλησιαστικές. Ήταν πνευματικός καθοδηγητής των μοναχών, επέβλεπε την τάξη και την πειθαρχεία και φρόντιζε να ακολουθούνται οι θείες λειτουργίες. Όταν δημιουργούνταν κάποιο πρόβλημα αν δεν μπορούσε να το λύσει συγκαλούσε συνέλευση γερόντων, είχε δικαστικές αρμοδιότητες για το όρος, επικύρωνε τις εκλογές των ηγουμένων και τους έδινε τη ποιμαντική ράβδο. Με σιγίλιο του Πατριάρχη Αντωνίου Δ΄ τον 14ο αιώνα επικύρωσε το δικαίωμα του Πρώτου χωρίς την άδεια του κανείς να μην μπορέσει να εισέλθει στο όρος. Κάθε Κυριακή του πάσχα ο Πρώτος μοίταζε στις μονές τη "ρόγα" την ετήσια επιχορήγησή του Βυζαντινού αυτοκράτορα.

Στα δικαστικά του καθήκοντα, ο Πρώτος, αυτά συνήθως αφορούσαν κτηματικές διαφορές μεταξύ των μονών. ακολουθούσε τους νόμους του κράτους, Δικαστικά καθήκοντα είχε και η συνέλευση των γερόντων τις αποφάσεις τους όμως μπορούσε ο Πρώτος να τις αγνοήσει.

Ο Πρώτος είχε και κατώτερους αξιωματούχους που τον βοηθούσαν , μοναχοί και αυτοί, τα αξιώματα αυτά ήταν ο  *οικονόμος*, ο *επιτηρητής*, ο *εκκλησιάρχης* και ο *δίκαιος*.

Κατά τον 17ο αιώνα λόγω των διαφωνιών των ηγουμένων σταμάτησε να εκλέγεται ο Πρώτος, ασκώντας μόνος την εξουσία ο εκάστοτε *Ζαμπίτ* ο Οθωμανός διοικητής.

Παραπομπές
----------

1. 1 2 3 4 5  Γιάννος Λεωνίδας, σελ. 12
2. 1 2 3  Γιάννος Λεωνίδας, σελ. 13
3. ↑  Γιάννος Λεωνίδας, σελ. 10
4. ↑  Γιάννος Λεωνίδας, σελ. 14
5. ↑  Γιάννος Λεωνίδας, σελ. 14
6. ↑  Γιάννος Λεωνίδας, σελ. 16
7. ↑  Γιάννος Λεωνίδας, σελ. 15
8. ↑  Γιάννος Λεωνίδας, σελ. 8
9. ↑  Γιάννος Λεωνίδας, σελ. 18
10. ↑  Γιάννος Λεωνίδας, σελ. 21
11. ↑  Γιάννος Λεωνίδας, σελ. 37

Πηγές
-----

* Γιάννος Λεωνίδας Δημητρίου, *Ο Θεσμός του Πρώτου και η αυτοδιοίκηση του Αγίου Όρους.* που διανέμεται με άδεια χρήσης: (CC BY-SA 3.0 GR), Αριστοτέλειο Πανεπιστήμιο Θεσσαλονίκης, Νομική Σχολή, Τμήμα Νομικής, 2015, ανακτήθηκε 1 Ιανουαρίου 2019
Υποτραχήλιο σε δωρικό κίονα στον Παρθενώνα, Αθήνα
Το υποτραχήλιο είναι το άνω τμήμα ή αυλάκωση στον άξονα μιας δωρικής στήλης, κάτω από το τραχήλιο. Η ελληνική μορφή είναι υποτραχήλιο.

Στην κλασική αρχιτεκτονική, είναι ο χώρος μεταξύ του δακτυλίου του εχίνου και της άνω κλίνης των αξόνων, συμπεριλαμβανομένων, σύμφωνα με τον Τσαρλς Ρόμπερτ Κόκρελ, των τριών αυλακώσεων ή βυθίσεων που βρέθηκαν σε μερικά από τα παλαιότερα παραδείγματα, όπως στο ναό του Ποσειδώνα στην Ποσειδωνία και ο ναός της Αφαίας στην Αίγινα. Υπάρχει μόνο ένα αυλάκι στον Παρθενώνα, το Θησείο και μεταγενέστερα παραδείγματα. Στο ναό της Κέρες και στη λεγόμενη Βασιλική στην Ποσειδωνία το υποτραχήλιο αποτελείται από μια κοίλη βύθιση σκαλισμένη με κάθετες γραμμές που υποδηλώνουν φύλλα, οι κορυφές των οποίων προεξέχουν προς τα εμπρός. Παρόμοιος διάκοσμος βρίσκεται στο κιονόκρανο των κιόνων που πλαισιώνουν τον τάφο του Αγαμέμνονα στις Μυκήνες, αλλά εδώ το υποτραχήλιο προεξέχει προς τα εμπρός με καλούπι κυρτό και είναι σκαλισμένο με τριπλά φύλλα σαν μπουμπούκια τριαντάφυλλου.

Στον δωρικό ρυθμό ο όρος χρησιμοποιήθηκε μερικές φορές σε αυτό που είναι γενικά γνωστό ως «λαιμός».

Το υποτραχήλιο ονομαζόταν επίσης collarino, ή colarino, ή colarin.
Τζέρκι
Το **τζέρκι** (αγγλ.: jerky) είναι κρέας τεμαχισμένο σε λωρίδες και ξεραμένο (αφυδατωμένο) για να αποφευχθεί η αλλοίωση. Κανονικά, η ξήρανση αυτή περιλαμβάνει την προσθήκη αλατιού για την πρόληψη της ανάπτυξης βακτηριδίων πριν ολοκληρωθεί η διαδικασία αφυδάτωσης του κρέατος. Η λέξη «τζέρκι» προέρχεται από την λέξη ch'arki που σημαίνει «αποξηραμένο, αλατισμένο κρέας» στη γλώσσα κέτσουα. Το μόνο που χρειάζεται για την παραγωγή του βασικού τζέρκι είναι μια μέθοδος ξήρανσης σε χαμηλή θερμοκρασία, και αλάτι για την αναστολή της ανάπτυξης των βακτηριδίων.

Το σύγχρονο τζέρκι συχνά είναι μαριναρισμένο, παρασκευασμένο με καρυκεύματα, ή καπνιστό σε χαμηλή φωτιά (συνήθως κάτω των 70 °C). Το αγοραστό τζέρκι συνήθως περιλαμβάνει γλυκαντικά όπως καστανή ζάχαρη.

Το τζέρκι είναι έτοιμο για κατανάλωση, δεν χρειάζεται πρόσθετη προετοιμασία και μπορεί να αποθηκευτεί για μήνες χωρίς ψύξη. Για την εξασφάλιση της μέγιστης διάρκειας διατήρησης απαιτείται η σωστή περιεκτικότητα πρωτεΐνης στην υγρασία στο τελικό προϊόν ωρίμανσης.

Παραπομπές
----------

1. ↑  Teofilo Laime Ajacopa, Diccionario Bilingüe Iskay simipi yuyayk'ancha, La Paz, 2007 (Quechua-Spanish dictionary)
2. ↑  «Globe trotting: Ecuador». *Taipei Times*. 15 July 2006.. Ανακτήθηκε στις 6 February 2015.
3. ↑  «Feet in the Trough: Cured Meat». *The Economist*. 2006-12-19.. Ανακτήθηκε στις 2007-12-19.
4. ↑  Richard J. Epley and Paul B. Addis. *Processing Meat in the Home*. Minnesota Extension Service. .
Ο **Δούκας του Ρόθσεϋ** (αγγλικά: *Duke of Rothesay*, σκωτικά γαελικά: *Diùc Baile Bhòid*, σκωτς: *Duik o Rothesay*) είναι ο κληρονομικός τίτλος της Σκωτίας, που δίδεται στον διάδοχο του θρόνου του Ηνωμένου Βασιλείου. Ο σημερινός δούκας του Ρόθσεϋ είναι ο Ουίλλιαμ, Πρίγκιπας της Ουαλίας, μεγαλύτερος γιός του Καρόλου Γ΄. Η σύζυγος του εκάστοτε Δούκα του Ρόθσεϋ, λαμβάνει τον τίτλο της *Δούκισσας του Ρόθσεϋ*. Σημερινή δούκισσα είναι η Κάθριν, Πριγκίπισσα της Ουαλίας.

Από την δημιουργία του Δουκάτου του Ρόθσεϋ το 1398 έως την δημιουργία του Βασιλείου της Μεγάλης Βρετανίας, του 1707, ο τίτλος του Δούκα του Ρόθσεϋ, δίδονταν στον εκάστοτε διάδοχο του θρόνου του Βασιλείου της Σκωτίας.

Σήμερα, παραδοσιακά ο εκάστοτε Πρίγκιπας της Ουαλίας, είναι παράλληλα Δούκας της Κορνουάλης και Δούκας του Ρόθσεϋ, ομοίως και οι σύζυγοι αυτών.

Παραπομπές
----------

1. ↑  «Titles and Heraldry | Prince of Wales». *www.princeofwales.gov.uk* (στα Αγγλικά). Ανακτήθηκε στις 5 Οκτωβρίου 2022.
2. ↑  Young, Iona (9 Σεπτεμβρίου 2022). «Prince William becomes the Duke of Rothesay as the Royal Family inherit new titles». *edinburghlive* (στα Αγγλικά). Ανακτήθηκε στις 5 Οκτωβρίου 2022.
3. ↑  «Prince William and wife Catherine's titles change on social media accounts». *uk.movies.yahoo.com* (στα Αγγλικά). Ανακτήθηκε στις 5 Οκτωβρίου 2022.
4. ↑  «Duke of Rothesay». *Monarchy of Britain Wiki* (στα Αγγλικά). Ανακτήθηκε στις 5 Οκτωβρίου 2022.
5. ↑  «Duke of Rothesay». *European Royal History* (στα Αγγλικά). Ανακτήθηκε στις 5 Οκτωβρίου 2022.

Εξωτερικοί σύνδεσμοι
--------------------

* Πολυμέσα σχετικά με το θέμα  Dukes of Rothesay στο Wikimedia Commons
Ο γλωσσολόγος Φοίβος Παναγιωτίδης το 2022
Ο **Φοίβος Παναγιωτίδης** είναι Καθηγητής Θεωρητικής Γλωσσολογίας στο Πανεπιστήμιο Κύπρου. Γεννήθηκε το 1973 στην Αθήνα. Είναι διδάκτορας του Πανεπιστημίου του Έσσεξ (2000) και συγγραφέας των εκλαϊκευτικών εισαγωγών στη Γλωσσολογία *Μίλα μου για γλώσσα* (Πανεπιστημιακές Εκδόσεις Κρήτης, 2013) και *Μέσα από τις λέξεις* (Εκδόσεις του 21ου, 2021) καθώς και δύο μονογραφιών: της *Pronouns, Clitics and empty nouns* (Benjamins, 2002) και της *Categorial Features: a generative theory of word class categories* (Cambridge University Press, 2015). Έχει κάνει περίπου 200 ανακοινώσεις και διαλέξεις ενώ έχει δημοσιεύσει εκτενώς σε διεθνή επιστημονικά περιοδικά και σε συλλογικούς τόμους.

Στα ερευνητικά του ενδιαφέροντα περιλαμβάνονται τα γραμματικά χαρακτηριστικά, οι λεξικές κατηγορίες, τα επίθετα, οι ρίζες, οι αντωνυμίες, το ονοματικό σύνολο, οι μεικτές κατηγορίες (γερούνδια κτλ.) και η σύνταξη της ελληνικής και των βαλκανικών γλωσσών. Από τη διαδικτυακή πλατφόρμα Mathesis προσφέρεται το ανοιχτό μάθημά του *Τι είναι γλώσσα; Από τη νόηση στη φωνή*. Η προσωπική του ιστοσελίδα βρίσκεται εδώ, ενώ η σελίδα του στο Google Scholar είναι αυτή.

Παραπομπές
----------

1. ↑  «Mathesis». *mathesis.cup.gr*. Ανακτήθηκε στις 4 Ιουλίου 2022.
2. ↑  «Τι είναι γλώσσα; Από τη νόηση στη φωνή (Αρχειοθετημένο)». *mathesis.cup.gr*. Αρχειοθετήθηκε από το πρωτότυπο στις 16 Απριλίου 2019. Ανακτήθηκε στις 4 Ιουλίου 2022.
Στα μαθηματικά η **κωδικοποίηση Τσερτς** (Αγγλικά: *Church encoding*) είναι ένα μέσο αναπαράστασης δεδομένων και τελεστών με λάμδα-λογισμό (συμβολίζεται ως *λ-λογισμός* ή στα αγγλικά: *λ-calculus*). Τα δεδομένα και οι τελεστές δημιουργούν μια μαθηματική δομή η οποία ενσωματώνεται στον *λ-λογισμό*. Τα *αριθμοειδή Τσερτς* (ή και *αριθμιακά Τσερτς*, στα Αγγλικά: *Church numerals*) είναι αναπαραστάσεις των φυσικών αριθμών χρησιμοποιώντας λάμδα συμβολισμούς. Οι αναπαραστάσεις αυτές έχουν πάρει από το όνομα του Αλόνζο Τσερτς ο οποίος πρώτη φορά κωδικοποίησε δεδομένα με αυτή τη μορφή (χρησιμοποιώντας *λ-λογισμό*).

Οι όροι συνήθως θεωρούνται πρωτογενείς (Αγγλικά: *primitive*) σε διαφορετική αναπαράσταση (όπως ακέραιοι, λογικοί τύποι, ζεύγη ή λίστες) και αντιστοιχίζονται σε συναρτήσεις ανώτερου βαθμού (Αγγλικά: *high order functions*) κάτω από την κωδικοποίηση Τσερτς. Σύμφωνα με την *θέση Τσερτς-Τούρνινγκ*  αποδεικνύεται ότι κάθε υπολογίσιμος τελεστής (και οι παράμετροί του) μπορούν να αναπαρασταθούν με την κωδικοποίηση του Τσερτς. Στον λ-λογισμό χωρίς τύπους ο μόνος πρωτογενής τύπος είναι η συνάρτηση.

Παραπομπές
----------

1. ↑  Ροντογιάννης, Πάνος· Παπασπύρου, Νίκος. «Λάμδα Λογισμός» (PDF). Πανεπιστήμιο Αθηνών. Ανακτήθηκε στις 30 Νοεμβρίου 2014.
2. ↑  Κολλιόπουλος, Σταύρος. «Σημειώσεις μαθήματος "Θεωρία Υπολογισμού"» (PDF). Πανεπιστήμιο Αθηνών. Ανακτήθηκε στις 30 Νοεμβρίου 2014.
3. ↑  Hinze, Ralf (January 2005). «Theoretical Pearl - Church numerals, twice!». *Journal of Functional Programming* **15** (1): 1–13. doi:10.1017/S0956796804005313. .
**Η Φόρμουλα της Εδέμ** (αγγλικά: *The Eden Formula*) γνωστό και ως **Καρνόσαυρος 5** είναι μια χαμηλού προϋπολογισμού τηλεοπτική ταινία του 2006 σε σκηνοθεσία και σενάριο Τζον Καρλ Μπούχλερ. Η ταινία χρησιμοποιεί σκηνές από την ταινία Καρνόσαυρος.

Πλοκή
-----

Στη βιομηχανική περιοχή του κέντρου του Λος Άντζελες, ο Δρ. Χάρισον Πάρκερ έχει δημιουργήσει τη "Φόρμουλα της Εδέμ". Αυτή η νέα, επαναστατική τεχνολογία αιχμής μπορεί να παράγει συνθετικά κάθε είδους οργανισμό. Και όντως το κάνει με ολέθρια αποτελέσματα, αφού το αποτέλεσμα είναι η δημιουργία ενός δολοφονικού Τυραννόσαυρου!

Ηθοποιοί και χαρακτήρες
-----------------------

* Τζεφ Φάχει ως Δρ. *Χάρισον Πάρκερ*
* Ντι Γουάλας ως *Ρόντα*
* Τόνι Τοντ ως *Τζέιμς Ράντκλιφ*
* Αλεξάνδρα Φορντ ως *Ρεμπέκα Γουίντερς*
* Στέφεν Γουώστελ ως *Έντι*
* Ντον Λους ως *Ράιλι*
* Πάολα Φικάρα ως *Ρέβερς*
* Γκρέγκορι Γκαστ ως *Χάρλον Μακ Βίκερ*

Υποδοχή
-------

Οι κριτικές ήταν περισσότερο αρνητικές, λόγω του βαρετού και πτωχού σεναρίου και επίσης της μικρής διάρκειας εμφάνισης του δεινόσαυρου στην οθόνη. Έχει μια βαθμολογία των 3,0/10 στο IMDb καθώς και μια κάκιστη βαθμολογία των 0% στο Rotten Tomatoes.

Κυκλοφορία
----------

Η ταινία κυκλοφόρησε σε DVD από την Westlake Entertainment στις 20 Φεβρουαρίου του 2007. Βέβαια αυτή η έκδοση δεν περιέχει καθόλου ειδικά χαρακτηριστικά παρά μόνο την ταινία. Επίσης η ιστοσελίδα κριτικής ταινιών Popcorn pictures έδωσε στην ταινία μια βαθμολογία των 1/10.

Εξωτερικοί σύνδεσμοι
--------------------

* The Eden Formula στο Rotten Tomatoes
* The Eden Formula στο Allmovie
* The Eden Formula στο Popcorn Pictures

  


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Σειρά ταινιών *Carnosaur* |
| --- |
|  |
| Ταινίες | 
* *Καρνόσαυρος*
* *Καρνόσαυρος 2: Οι Ράπτορες Επιτίθενται*
* *Καρνόσαυρος 3: Αρχέγονο Είδος*
 |
|  |
| Ανεπίσημες συνέχειες | 
* *Το Ξύπνημα του Τρόμου*
* *Η Φόρμουλα της Εδέμ*
 |
|  |
| Σκηνοθέτες | 
* Άνταμ Σάιμον
* Λούις Μορνο
* Τζόναθαν Γουίνφρι
* Τζιμ Γουινόρσκι
* Τζον Καρλ Μπούχλερ
 |

 |

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |
Αυτό το λήμμα αφορά τη Σαλώμη κόρη του Ηρώδη Φιλίππου.  Για τη Σαλώμη ακόλουθο του Ιησού Χριστού, δείτε: Αγία Σαλώμη.  
Η **Σαλώμη Γ΄** (εβρ. שלומית Shlomiẗ) ήταν κόρη του Ηρώδη Φιλίππου και της Ηρωδιάδας. Η ρίζα του ονόματός της είναι εβραϊκή που σημαίνει: η ευτυχισμένη, η μακάρια, αυτή που έχει *ειρήνη*.

Ο Ηρώδης Φίλιππος ήταν εκ πατρός θείος της Ηρωδιάδας. Αυτή αργότερα παντρεύτηκε άλλον εκ πατρός θείο της, τον Ηρώδη Αντίπα. Η Σαλώμη, με την προτροπή της μητέρας της, χόρεψε μπροστά στον πατριό της και δεύτερο σύζυγο της μητέρας της, τον Ηρώδη Αντίπατρο. Γοητεύοντάς τον με τον χορό της, του ζήτησε τον αποκεφαλισμό του Ιωάννη του Πρόδρομου στα 32 μ.Χ. Η χριστιανική παράδοση υπογραμμίζει την επικίνδυνη θηλυκή σαγήνη της (π.χ. ερωτικός χαρακτήρας του "χορού των 7 πέπλων") και την προκλητικότητά της, που οδήγησαν στον θάνατο του Βαπτιστή.

Παντρεύτηκε αρχικά τον Φίλιππο, Τετράρχη της Ιτουραίας και της Τραχωνίτιδας, και κατόπιν τον βασιλιά της Μικράς Αρμενίας Αριστόβουλο στα 54 μ.Χ.

Αναφέρεται στην Καινή Διαθήκη και από τον Μάρκο και τον Ματθαίο, χωρίς όμως να γίνεται αναφορά ονομαστικά. Ωστόσο ο Φλάβιος Ιώσηπος αναφέρει το όνομά της και κάποιες λεπτομέρειες για την οικογενειακή της κατάσταση.

Άλλα πρόσωπα
------------

Με το όνομα Σαλώμη είναι γνωστή και η γυναίκα του Ζεβεδαίου, η μητέρα των αποστόλων Ιάκωβου και Ιωάννη και εξαδέλφη της παρθένου Μαρίας. Ήταν μία από τις γυναίκες που ακολούθησαν και υπηρέτησαν τον Ιησού στη Γαλιλαία. Αυτή, μαζί με τη Μαρία Μαγδαληνή πήγαν με αρώματα και λουλούδια στον τάφο του Σωτήρα και, βλέποντάς τον άδειο, πήγαν και ειδοποίησαν τους αποστόλους, φέρνοντάς τους το χαρμόσυνο μήνυμα της Ανάστασης του Χριστού.

Παραπομπές
----------

1. ↑  Ματθαίος 14:3-11, Μάρκος 6:17-28
2. ↑  Ιώσηπου, αρχ. ΙΗ' 5, 4
3. ↑  Ματθαίος 27:56, Μάρκος 15:40, 16:1

Πηγές
-----

* Καινή Διαθήκη, Κατά Μάρκον 6:17-29, Κατά Ματθαίον 14:3-11

Εξωτερικοί σύνδεσμοι
--------------------

* 

Ορθόδοξος Συναξαριστής - Αγία Σαλώμη η Μυροφόρα

* Βιβλική Εγκυκλοπαίδεια

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 3820112
* LCCN: n82090881
* ISNI: 0000 0004 3958 7814
* GND: 11892141X
* NLA: 56964208
* NKC: osd20191031631

 |

 |
Ίδρυση και λειτουργία ως ορφανοτροφείο
--------------------------------------

  

Το **Γυμνάσιο Διανέλλου και Θεοδότου** βρίσκεται στην Λευκωσία, στον Στρόβολο στην Κύπρο. Το κτίριο χτίστηκε πιθανόν, μεταξύ 1930 – 1935 για ορφανοτροφείο με δωρεά της *Αθηνάς Διανέλλου* για τα ορφανά, για να ζουν σ΄ ένα καλύτερο υγιεινό περιβάλλον, διότι το προηγούμενο οίκημα του ορφανοτροφείου ήταν πολύ πιο παλιό, μέσα στην παλαιά Λευκωσία, στον ΄Αγιο Ιάκωβο. Το 1950 ήταν κτισμένη μόνο η βόρεια πτέρυγα (στην οποία είναι η κύρια είσοδος) και είχε την προτομή της δωρήτριας, στον περίβολο.

Οι αδελφές Ευγενία Θεοδότου και Αθηνά Διανέλλου δώρισαν το κτίριο (ορφανοτροφείο) στην Ιερά Αρχιεπισκοπή Κύπρου για να στεγάσει το εκθετοτροφείο του Αγίου Κασσιανού. Ο Αρχιεπίσκοπος Μακάριος Β΄ το μετονόμασε σε ορφανοτροφείο. Κατ΄ αρχή λειτουργούσε με 35 παιδιά και ήταν σε άσχημη οικονομική κατάσταση.

Το 1952 περίπου από το κληροδότημα της Στοάς Ταρσή με καταστήματα στη Λευκωσία έδωσε στο ορφανοτροφείο την ευκαιρία επέκτασης του οικήματος με τη δυτική πτέρυγα που βλέπει προς την Αγία Παρασκευή.

Για να γίνει δεκτό ένα παιδί στο ορφανοτροφείο έπρεπε να είναι ορφανό ή άπορο. Φιλοξενούσε παιδιά από 5 χρονών μέχρι 18. Κάποτε φιλοξενήθηκαν και παιδιά που έφερε ο Μακάριος από τη Γκάνα. 

Για την κάλυψη των εξόδων του ορφανοτροφείου εισέφεραν διάφορες φιλανθρωπικές οργανώσεις, εύποροι ιδιώτες και η Αρχιεπισκοπή. Το 1953 η Ευγενία Θεοδότου είχε παραχωρήσει κτηματική περιουσία για ενίσχυση του ορφανοτροφείου.

Χρήση από τους πρόσφυγες
------------------------

  

Μετά το 1974 το κτίριο φιλοξένησε πρόσφυγες. Λόγω των προσφύγων αναγκάστηκαν τα παιδιά να μεταφερθούν σ΄ ένα σπίτι με ενοίκιο. Εν τω μεταξύ τα παιδιά έμειναν πολύ λίγα και έτσι διαλύθηκε το Ορφανοτροφείο.

Γυμνάσιο Διανέλλου και Θεοδότου
-------------------------------

  

Μετά που έφυγαν οι πρόσφυγες και πήγαν σε δικά τους σπίτια, χρησιμοποιήθηκε από το δημοτικό σχολείο της Ακρόπολης και από το 1983 λειτουργεί ως γυμνάσιο Διανέλλου και Θεοδότου. Όταν το κτίριο θα γινόταν σχολείο έγιναν κάποιες επεκτάσεις και διαρρυθμίσεις στο χώρο.

  

Το σχολείο ανήκει στην εκπαιδευτική περιφέρεια Λευκωσίας. Το όνομα του σχολείου δόθηκε προς τιμή και αιώνια μνήμη των μεγάλων ευεργετών Αθηνάς Διανέλλου και Ευγενίας Θεοδότου που έκτισαν το ορφανοτροφείο. Έμβλημα του σχολείου είναι (σφραγίδα και λάβαρο) ένα κλαδί δάφνης και στάχυα.

Την πρώτη χρονιά λειτουργίας του σχολείου εκδόθηκε "επετηρίδα" και από την επόμενη σχολική χρονιά εκδίδεται το περιοδικό "Πορεία προς τη Μάθηση ". Για τα 20χρονα λειτουργίας του σχολείου εκδόθηκε το 2003 Λεύκωμα. Σήμερα το σχολείο αριθμεί 430 μαθητές/τριες και 40 καθηγητές με πλήρη και μερική απασχόληση.
Οι **Κατακόμβες του Καληπόδιου**, ή το *κοιμητήριο του Καληπόδιου*, λατιν.: Catacumbae Calepodius, είναι μία από τις Κατακόμβες της Ρώμης. Είναι αξιοσημείωτες για το ότι περιέχουν τους τάφους του πάπα Καλλίστου Α΄ (είναι ο δημιουργός των Κατακομβών του Καλλίστου, που κάποτε περιείχε τους τάφους δεκάδων άλλων παπών) του πάπα Ιουλίου Α΄ και του Καληποδίου, από τον οποίο πήραν το όνομά τους.

Επιφανείς ενταφιασμοί
---------------------

Ο Κάλλιστος Α΄ (217–222) ενταφιάστηκε στις Κατακόμβες του Καληποδίου, οι οποίες όμως δεν φέρουν το όνομά του, καθώς θρυλείται ότι ο πάπας βρισκόταν υπό την επιτήρηση των φρουρών τού Αυτοκράτορα Σεβήρου. Αυτός ο μύθος -καθώς και αυτός τού μαρτυρίου τού Καλλίστου Α΄- είναι απίθανος, καθώς δεν υπήρξε διωγμός των Χριστιανών από τον Αλέξανδρο Σεβήρο, που ήταν Αυτοκράτορας όταν απεβίωσε ο Κάλλιστος Α'. Ωστόσο ο Ιούλιος Α΄ έστησε έναν πιο περίτεχνο τάφο του Καλλίστου Α΄ στην κατακόμβη τον 4ο αι. διακοσμημένο με τοιχογραφίες τού υποτιθέμενου μαρτυρίου του. Αυτός ο τάφος ανακαλύφθηκε το 1960, αν και τα λείψανα μεταφέρθηκαν στη Σάντα Μαρία ιν Τραστέβερε το 790 από τον πάπα Αδριανό Α΄ μάλλον λόγω της επικείμενης εισβολής των Λομβαρδών.

Ο μόνος άλλος παπικός τάφος στην Κατακόμβη του Καληποδίου ήταν αυτός του πάπα Ιουλίου Α΄ (337–352), του οποίου το λείψανο μεταφέρθηκε μαζί με του Καλλίστου Α΄ στη Σάντα Μαρία ιν Τραστέβερε. Το λείψανο του Καληπόδιου, του παλαιοχριστιανού μάρτυρα, του επώνυμου της Κατακόμβης, επίσης μεταφέρθηκε με τους δύο ποντίφικες.

Δείτε επίσης
------------

* Κατάλογος αρχαίων μνημείων στη Ρώμη

Σημειώσεις
----------

1. ↑  Matilda Webb (2001). *The Churches and Catacombs of Early Christian Rome: A Comprehensive Guide*. Sussex Academic Press. σελίδες 229–. ISBN 978-1-902210-57-5. [*νεκρός σύνδεσμος*]
2. 1 2 3  Reardon, 2004, p. 26.
3. ↑  Reardon, 2004, p. 35.

Βιβλιογραφικές αναφορές
-----------------------

* Reardon, Wendy J. 2004. *Οι θάνατοι των παπάδων*. Macfarland & Company, Inc.(ISBN 0-7864-1527-4)ISBN 0-7864-1527-4
* Πληροφορίες επίσκεψης, συμπεριλαμβανομένης της διεύθυνσης
Αντίγραφο προμετωπίδας γαλλικής έκδοσης 1846 στην οποία είχαν σταχυολογηθεί κείμενα των κορυφαίων Ευρωπαίων φυσιοκρατών
Ο όρος **φυσιοκρατία** σχετίζεται με διάφορα σχήματα αντίληψης και θεώρησης των πραγμάτων, τόσο οικονομικών και πολιτικών-νομικών, όσο και φιλοσοφικών.

Φιλοσοφία, ηθική
----------------

Στη φιλοσοφία με τον όρο **φυσιοκρατία** ή **νατουραλισμός** χαρακτηρίζεται η θεώρηση που θέτει υπέρτατη δύναμη την αυθυπαρξία της Φύσης στο πλαίσιο του Λογικισμού (κάθε φαινόμενο στο Σύμπαν αποτελεί λογική διαδικασία). Σύμφωνα με την αντίληψη αυτή οι ηθικές αξίες των ανθρώπων εκπορεύονται από τους ίδιους τους νόμους με τους οποίους οργανώνεται η Φύση και πηγάζουν απ΄ αυτή. Στην αρχαιότητα εκφραστές της φυσιοκρατικής θεώρησης λογίζονται ως ένα βαθμό οι Στωικοί φιλόσοφοι. Στη νεότερη εποχή θεωρείται ο Γερμανός Ερνστ Χαίκελ που υποστήριξε την ακραία εξέλιξη ως ενιαία ερμηνεία της Φύσης σε μια φιλοσοφική προσέγγιση αντίθετη προς την τελεολογία της Εκκλησίας. Ο σύγχρονος μεταφυσικός νατουραλισμός (metaphysical naturalism) εστιάζει στον τρόπο που λειτουργεί ο κόσμος και στον τρόπο που αποκτάται η γνώση.

Οικονομία
---------

Κύριο λήμμα: Φυσιοκρατία (οικονομία)
Στο χώρο της παραγωγής, της οικονομίας και της κρατικής ή δημόσιας διοίκησης, η **φυσιοκρατία** ως σύστημα σχετίζεται με τους δημόσιους άνδρες, τους στοχαστές, νομικούς και πολιτικούς που δημιούργησαν στη Γαλλία την φερώνυμη σχολή οικονομικής σκέψης.

Παραπομπές
----------

1. ↑  Physicalism and Metaphysical Naturalism - D. Gene Witmer - Oxford Bibliographies

Πηγές
-----

* "Εγκυκλοπαίδεια Πάπυρος Larousse Britannica" τομ.60ός, σελ.227.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85101672
* BNF: cb11953280n (data)
* HDS: 026192
* NDL: 00575120
* NKC: ph456967

 |

 |
Ο θυρεός της Σενεγάλης
Ο **Πρόεδρος της Δημοκρατίας της Σενεγάλης**, ή απλούστερα **Πρόεδρος της Σενεγάλης**, είναι ο αρχηγός του κράτους της Σενεγάλης. Η Σενεγάλη είναι *ημιπροεδρική δημοκρατία*, με τον Πρόεδρο της Δημοκρατίας να έχει ενδιάμεση πολιτική ισχύ σε σχέση με αυτή που διαθέτει σε ένα καθεστώς προεδρικής και σε ένα καθεστώς προεδρευόμενης δημοκρατίας. Σύμφωνα με το Σύνταγμα του 2001, ο Πρόεδρος εκλέγεται για πενταετή θητεία απευθείας από τον λαό, ενώ με την τροποποίηση του 2009 η θητεία (ξανα)έγινε επταετής. Τον Ιούνιο του 2009 θεσπίστηκε και το αξίωμα του Αντιπροέδρου.

Ο Πρόεδρος πρέπει να είναι απαραιτήτως πολίτης της χώρας χωρίς να έχει καταδικαστεί σε στέρηση των πολιτικών του δικαιωμάτων, να έχει ηλικία τουλάχιστον 35 ετών την ημέρα των εκλογών για την ανάδειξή του, να γνωρίζει γραφή και ανάγνωση, και να ομιλεί με άνεση την επίσημη γλώσσα της χώρας (τη γαλλική).

Ακολουθεί κατάλογος των Προέδρων της Σενεγάλης από τότε που η χώρα κέρδισε την ανεξαρτησία της από τη Γαλλία το 1960 μέχρι σήμερα. Ο πρώτος πρόεδρος, ο Λεοπόλντ Σεντάρ Σανγκόρ, ήταν αξιόλογος ποιητής και συγγραφέας, και υπήρξε ο πρώτος Αφρικανός στην ιστορία που εκλέχθηκε μέλος της Γαλλικής Ακαδημίας.

Κατάλογος προέδρων της Σενεγάλης
--------------------------------

Πολιτικά κόμματα
  Σοσιαλιστικό Κόμμα της Σενεγάλης (PSS)
  Σενεγαλέζικο Δημοκρατικό Κόμμα (PDS)
  Συμμαχία για τη Δημοκρατία (APR)
  Αφρικανοί Πατριώτες της Σενεγάλης για Έργο, Ηθική και Αδερφότητα (PASTEF)

| Σειρά | Πορτρέτο | Όνομα(Γέννηση–Θάνατος) | Εκλογές | Διάρκεια θητείας | Πολιτικό κόμμα | Πρωθυπουργός/οί |
| --- | --- | --- | --- | --- | --- | --- |
| Από | Έως | Χρόνος θητείας |
|
| 1 |  | Λεοπόλντ Σεντάρ Σανγκόρ(1906–2001) | 1963196819731978 | 6 Σεπτεμβρίου 1960 | 31 Δεκεμβρίου 1980 | 20 έτη,
117 ημέρες  | PSS | Μαμαντού ΝτιάΑμπντού Ντιουφ |
| 2 |  | Αμπντού Ντιούφ(1935–) | 198319881993 | 1 Ιανουαρίου 1981 | 1 Απριλίου 2000 | 19 έτη,
91 ημέρες | PSS | Χαμπίμπ ΤιάμΜουσταφά ΝιάςΧαμπίμπ ΤιάμΜαμαντού Λαμίν Λουμ |
| 3 |  | Αμπντουλαγιέ Γουάντ(1926–) | 20002007 | 1 Απριλίου 2000 | 2 Απριλίου 2012 | 12 έτη,
1 ημέρα | PDS | Μουσταφά ΝιάςΜαμέ Μαντιόρ ΜπογιέΙντρίσα ΣεκΜάκι ΣαλΣεΐχ Ατζιμπού ΣουμαρέΣουλεϊμάν Εντενέ Ντιαγιέ |
| 4 |  | Μακί Σαλ(1961–) | 20122019 | 2 Απριλίου 2012 | *εν ενεργεία* | 700837869120000000012 έτη, 0 ημέρες | APR | Αμπντούλ ΜπαγιέΑμινατά ΤουρέΜοχάμεντ ΝτιόνΑμαντού ΜπαΣιντικί Καμπά |
| 5 |  | Μπασιρού Ντιομαγιέ Φαγιέ(1980-) | 2024 | 2 Απριλίου 2024 | *Σημερινός* | 70048640000000000001 ημέρα | PASTEF | Σιντικί ΚαμπάΟυσμανέ Σονκό |

### Υπόμνημα

* **§**  εκλογή χωρίς άλλον υποψήφιο

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Κατάλογος προέδρων της Σενεγάλης** |

* Πολιτικοί του κόσμου - Σενεγάλη (με πλήρεις καταλόγους των κυβερνητών κατά την αποικιακή περίοδο)
Η **Φελίτσα** (ιταλικά: *Felicia della Sicilia di Altavilla*‎‎, π. 1078 - π. 1102) από τον Οίκο των Ωτβίλ ήταν κόρη του κόμη της Σικελίας και με τον γάμο της έγινε βασίλισσα της Ουγγαρίας και της Κροατίας.

Βιογραφία
---------

Ο Στέφανος Β΄ της Ουγγαρίας και Κροατίας, γιος της Φελίτσας.
Ήταν κόρη του Ρογήρος Α΄ κόμη της Σικελίας και της δεύτερης συζύγου του Ερεμβούργας του Μορταίν. Ονομάζεται επίσης Μπουζίλα, αλλά αυτό το όνομα είναι μία παρανόηση της παλαιάς ιταλικής λέξης *πουτσέλε*, που σημαίνει "παρθένο".

Ο Κολομάν της Ουγγαρίας έστειλε τους απεσταλμένους του στην Αυλή του πατέρα της, για να της προτείνει γάμο το 1096, αλλά ο κόμης της Σικελίας δεν περιποιήθηκε τους απεσταλμένους αρκετά λαμπρά και αρνήθηκε την προσφορά. Της δεύτερης αποστολής του βασιλιά της Ουγγαρίας ηγήθηκε ο επίσκοπος Χάρτβικ, που επέμεινε σε περαιτέρω διαπραγματεύσεις. Έτσι τελικά απεσταλμένοι, με επικεφαλής τον Άλμος πρίγκιπα της Ουγγαρίας, συνόδευσαν τη Φελίτσα στην Ουγγαρία, όπου παντρεύτηκε τον Κολομάν γύρω στο 1097.

Την ακολούθησαν μερικοί αυλικοί της Σικελίας, όπως οι πρόγονοι του μελλοντικού γένους Ράτοτ (Όλιβερ και Ράτοτ), οι οποίοι έφτασαν στην Ουγγαρία με τη συνοδεία της.

Οικογένεια
----------

Παντρεύτηκε π. το 1097 τον Κολομάν των Άρπαντ βασιλιά της Ουγγαρίας και είχε τέκνα:

* Σοφία γενν. πριν το 1101, σύζυγος ενός Ούγγρου ευγενή.
* Στέφανος Β΄ 1101-1131, βασιλιάς της Ουγγαρίας.
* Λαδίσλαος.

Παραπομπές
----------

1. ↑  p11409.htm#i114090. Ανακτήθηκε στις 7  Αυγούστου 2020.

Πηγές
-----

* Soltész, István: *Árpád-házi királynék* (Γκάμπο, 1999)
* Kristó, Gyula - Makk, Ferenc: *Az Árpád-ház uralkodói* (IPC Könyvek, 1996)

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Μεσαίωνας
* Πύλη:Ουγγαρία
 |

 |
Ο **Μήτρος Βλαχοθανάσης** ήταν περίφημος αρματολός των ετών 1730 - 1772.

Βιογραφία
---------

Η καταγωγή του ήταν από την Βουνιχώρα της Ρούμελης. Υπήρξε ένας των κυριότερων εργατών της επανάστασης του 1770, αν και ήταν γηραιότατος. Υπό την αρχηγία του Ανδρούτσου, τον οποίο άλλοτε είχε υπό τις διαταγάς του πήρε μέρος στην περίφημη μάχη της Μονής των Βαρδουσίων και διεύθυνε αυτοπροσώπως την μάχη επιφέροντας λαμπρή νίκη πάνω από το χωριό Πεντερίτσα. Ο Βλαχοθανάσης φημιζόταν για την ομορφιά του, η οποία έχει εμπνεύσει πολλά δημοτικά τραγούδια. Πήρε μέρος και στην εκστρατεία του Ανδρούτσου κατά της Ναυπάκτου στην επανάσταση του Ορλόφ και φονεύτηκε μαχόμενος έξω από τα τείχη της πόλης κατά του Μουχτάρ πασά. Οι Τούρκοι μετέφεραν το κεφάλι του στην Άμφισσα, για να τρομοκρατήσουν τον πληθυσμό.

Πηγές
-----

* *Μεγάλη Στρατιωτική και Ναυτική Εγκυκλοπαιδεία (Α - Γ)*. Αθήναι: Έκδοσις Μεγάλης Στρατιωτικής και Ναυτικής Εγκυκλοπαιδείας. σελ. 365. Ανακτήθηκε στις 23 Σεπτεμβρίου 2009.
Οι **Κατακόμβες της Οδησσού** είναι ένα δαιδαλώδες δίκτυο στοών κάτω από την πόλη της Οδησσού, στη νοτιοανατολική Ουκρανία. Πρόκειται για το μεγαλύτερο υπόγειο δίκτυο στοών στο κόσμο καθώς εκτείνεται σε μήκος περίπου 2.500 χιλιομέτρων και φτάνει μέχρι τα περίχωρα της πόλης.

Επισκέψιμο για το κοινό είναι σήμερα ένα μικρό τμήμα από τις κατακόμβες, στο «Μουσείο της Δόξας των Παρτιζάνων», στο Νερουμπάισκογιε, βόρεια της Οδησσού.

Κατασκευή και χρήση των κατακόμβων
----------------------------------

Η δημιουργία των κατακόμβων της Οδησσού οφείλεται κυρίως στις εκσκαφές ψαμμίτη, τον οποίο οι κάτοικοι χρησιμοποιούσαν στη κατασκευή των προσόψεων των σπιτιών τους. Οι εκσκαφές ξεκίνησαν με την ίδρυση της πόλης, στα τέλη του 18ου αιώνα, και συνεχίστηκαν, με μεγαλύτερη ένταση, τον επόμενο αιώνα, και κυρίως το διάστημα 1830 –1860. 

Για περίπου δυόμισι χρόνια κατά τη διάρκεια του Β’ Παγκοσμίου Πολέμου οι Σοβιετικοί αντάρτες έβρισκαν καταφύγιο στις κατακόμβες της Οδησσού. Οι στοές χρησιμοποιήθηκαν και από τους Ναζί για να κρύψουν τα πτώματα των ανταρτών που είχαν σκοτώσει.

Φωτογραφίες
-----------

* Οι κατακόμβες της ΟδησσούΟι κατακόμβες της Οδησσού
* Κουζίνα που είχαν δημιουργήσει οι Σοβιετικοί αντάρτες στις κατακόμβες στη διάρκεια του Β’ Παγκοσμίου Πολέμου (Μουσείο της Δόξας των Παρτιζάνων)Κουζίνα που είχαν δημιουργήσει οι Σοβιετικοί αντάρτες στις κατακόμβες στη διάρκεια του Β’ Παγκοσμίου Πολέμου (Μουσείο της Δόξας των Παρτιζάνων)
* Το μέρος στις κατακόμβες όπου βρισκόταν η διοίκηση των Παρτιζάνων (Μουσείο της Δόξας των Παρτιζάνων)Το μέρος στις κατακόμβες όπου βρισκόταν η διοίκηση των Παρτιζάνων (Μουσείο της Δόξας των Παρτιζάνων)
* Το νοσοκομείο των ανταρτών στις κατακόμβες (Μουσείο της Δόξας των Παρτιζάνων)Το νοσοκομείο των ανταρτών στις κατακόμβες (Μουσείο της Δόξας των Παρτιζάνων)
* Εγκαταλελειμένη στοάΕγκαταλελειμένη στοά
* Εγκαταλελειμένη στοάΕγκαταλελειμένη στοά

Παραπομπες
----------

1. ↑
2. ↑
3. ↑
4. ↑
5. ↑
6. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 27 Μαρτίου 2022. Ανακτήθηκε στις 7 Απριλίου 2022.